b'\n_START_ARTICLE_\nLimassolin arkeologinen museo\n_START_SECTION_\nKokoelmat\n_START_PARAGRAPH_\nMuseon kokoelmiin kuuluu l\xc3\xb6yt\xc3\xb6j\xc3\xa4 eri puolilta Limassolin aluetta neoliittiselta kaudelta roomalaiselle kaudelle saakka. Neoliittisen kauden l\xc3\xb6yt\xc3\xb6j\xc3\xa4 on muun muassa A\xc3\xa9tokremnoksesta ja Parekklisi\xc3\xa1-Siillour\xc3\xb3kampoksesta. T\xc3\xa4rkeimm\xc3\xa4t antiikin aikaiset l\xc3\xb6yd\xc3\xb6t ovat per\xc3\xa4isin Amathuksen ja Kurionin kaupunkien arkeologisilta alueilta. Salissa I on esill\xc3\xa4 p\xc3\xa4\xc3\xa4asiassa keramiikkaa eri aikakausilta, salissa II kupariesineit\xc3\xa4, rahoja, koruja yms. esineit\xc3\xa4, ja salissa III veistoksia, hautakivi\xc3\xa4, rakennusten koristeosia, piirtokirjoituksia ja muita kiviesineit\xc3\xa4. Monissa esineiss\xc3\xa4 n\xc3\xa4kyv\xc3\xa4t Kyproksen saamat vaikutteet Foinikiasta, Egyptist\xc3\xa4 ja muualta L\xc3\xa4hi-id\xc3\xa4st\xc3\xa4.'